\*Ապրանքները պետք է համապատասխանեն ՀՀ Կառավարության 02.05.2013թ. թիվ 502-Ն որոշմամբ հաստատված պահանջներին: Ապրանքները պետք է գրանցված լինեն դեղերի պետական գրանցամատյանում: Այն չափաբաժինների համար, որոնք գրանցված չեն դեղերի պետական գրանցամատյանում Վաճառողը ապրանքի հետ միասին պետք է ներկայացնի ՀՀ Կառավարության 02.05.2013թ. թիվ 502-Ն որոշմամբ նախատեսված փաստաթղթերը:

- ԱՆՎՏԱՆԳՈՒԹՅԱՆ ԲՆԱԳԱՎԱՌ

Սույն ընթացակարգի շրջանակներում գնման ենթակա ապրանքներից թմրամիջոց կամ հոգեմետ նյութեր պարունակող դեղորայքի առկայության դեպքում մատակարարը պետք է ունենա հետևյալ լիցենզիան.

«Թմրամիջոցների կամ հոգեմետ նյութերի կամ Հայաստանի Հանրապետության կառավարության սահմանած դրանց պրեկուրսորների ներմուծում, արտահանում կամ մեծածախ առևտուր»:

Հատուկ ջերմային ռեժիմով դեղերի փոխադրման կարգը սահմանվում է 2010թ-ի սեպտեմբերի 9-ի N 17-Ն հրամանի համաձայն:

* Մատակարարման ժամկետները և քանակները.

Պայմանագրի շրջանակներում Ապրանքի մատակարարումն իրականացվելու է **2026թ.** տարվա ընթացքում, ըստ փաստացի պատվերների: Առաջին խմբաքանակի մատակարարումը Գնորդը չի կարող պահանջել պայմանագրի կնքելու օրվանից հաշված 20 օրացուցային օրից/եթե մատակարարը չի համաձայնվում մատակարարել ավելի շուտ: Այնուհետև, մատակարարումները պետք է իրականացվեն ըստ փաստացի պատվերների` ոչ ուշ քան 3 աշխատանքային օրվա ընթացքում:

- Դեղերի պիտանիության ժամկետները գնորդին հանձնման պահին պետք է լինեն հետևյալը`

ա. 2,5 տարվանից ավելի պիտանիության ժամկետ ունեցող դեղերը հանձնման պահին պետք է ունենան առնվազն 2 տարի մնացորդային պիտանիության ժամկետ,

բ. մինչև 2,5 տարի պիտանիության ժամկետ ունեցող դեղերը հանձնման պահին պետք է ունենան դեղի ընդհանուր պիտանիության ժամկետի առնվազն երկու երրորդը,

գ. առանձին դեպքերում, այն է` հիվանդների անհետաձգելի պահանջի բավարարման հիմնավորված անհրաժեշտությունը, դեղի սպառման համար սահմանված պիտանիության կարճ ժամկետները, դեղը հանձնման պահին կարող է ունենալ դեղի ընդհանուր պիտանիության ժամկետի առնվազն մեկ երկրորդը:

Եթե ընտրված մասնակցի հայտով ներկայավել է մեկից ավելի արտադրողների կողմից արտադրված, ինչպես նաև տարբեր ապրանքային նշան, ֆիրմային անվանում և մոդել ունեցող ապրանքներ, ապա դրանցից բավարար գնահատվածները ներառվում են սույն հավելվածում:

Ապրանքի մատակարարումը` բեռնափոխադրումը, բեռնաթափումը և տեղափոխումը մինչև համապատասխան պահեստ, իրականացվում է Կատարողի ուժերով և միջոցներով ք. Գյումրի Գարեգին Նժդեհի 3/3 հասցեով, մինչև առաքման օրվա ժամը **16:00**: